Koordinat: 3°28′21″N 101°54′36″E﻿ / ﻿3.47239°N 101.91010°E﻿ / 3.47239; 101.91010

**Maktab Rendah Sains MARA Bentong** (singkatan: **MRSM Bentong**) merupakan sebuah sekolah berasrama penuh di bawah institusi MRSM, yang dikelolakan oleh MARA. MRSM Bentong adalah MRSM yang pertama melaksanakan program teknikal. Ianya terletak di tepi Lebuhraya Kuala Lumpur-Karak, dalam daerah Bentong di negeri Pahang.

Sejarah
-------

### Penubuhan maktab

Pandangan Atas MRSM Bentong
Idea untuk menubuhkan MRSM Bentong telah diilhamkan oleh pengerusi MARA pada ketika itu iaitu Yang Berhormat Datuk Wira Abu Seman bin Hj Yusop pada tahun 2003. MRSM Bentong telah mula beroperasi pada 2 Januari 2009 di satu kawasan seluas 52 hektar di atas Lot 2650 dan 1945, Mukim Bentong, Pahang. Pembangunan infrakstrukturnya mengandungi bangunan Pentadbiran, bangunan Akademik, bangunan Asrama Putera dan Puteri, Dewan Selera, Dewan Besar, Pusat Sumber Pembelajaran, Bangunan Makmal Sains, Surau, Rumah Pengetua, Rumah Timbalan Pengetua, Apartmen Guru dan kakitangan serta Gelanggang Permainan.

Pengambilan pelajar pertama ialah pada 19 Mac 2009 yang terdiri daripada 366 orang pelajar tingkatan empat (186 pelajar putera, 180 pelajar puteri). Manakala bilangan guru kumpulan pertama pula ialah seramai 35 orang dan Bilangan kakitangan seramai 24 orang.

Pada 8 Disember 2010, berlaku tanah runtuh yang menyebabkan sebahagian daripada padang hoki dan tangki septik tertimbus. Disebabkan insiden ini, pelajar dan staf dipindahkan ke MRSM Tun Abdul Razak di Pekan, Pahang dan ditutup selama setahun bagi memberi laluan kepada kerja-kerja pembaikan. 

Antara punca yang dikenalpasti mengundang kepada berlakunya tanah runtuh adalah disebabkan aliran air di bawah tanah yang membawa kepada hakisan tanah secara perlahan.

### Senarai pengetua

| Nama | Mula berkhidmat | Tamat berkhidmat |
| --- | --- | --- |
| Tuan Hj. A. Bakar bin A. Rahim | Mei 2015 | Mei 2017 |
| Dr. Noorzalina binti Mohd Noor | Mei 2017 | Julai 2019 |
| En. Ariffin Bin Sulaiman | Julai 2019 | November 2023 |
| En. Zakpar Bin Mahput | Disember 2023 |  |

Silibus
-------

Sejak 2017, MRSM Bentong tidak lagi menawarkan elektif sains tulen dan perakaunan kepada pelajar-pelajar Sijil Pelajaran Malaysia (SPM). Ia telah digantikan dengan dua pilihan elektif kejuruteraan iaitu:

1. Kejuruteraan Elektrikal.
2. Kejuruteraan Mekanikal.

Pelajar tingkatan 4 dan 5 perlu mengambil mata pelajaran Pejajian Kejuruteraan Elektrik & Elektronik atau Pejajian Kejuruteraan Mekanikal, serta Lukisan Kejuruteraan.

Selain itu, kelas bahasa ketiga juga turut ditawarkan kepada pelajar SPM sebagai subjek tambahan.

Lagu rasmi
----------

*Wahai putera puteri bangsaku 
  

Ayuh segera menuju
  

Mengikut gerak langkah maju
  

Bersatu mencari ilmu*

Di zaman sains dan teknologi
  

Negara perlukan jasamu
  

Janganlah rasa malas lagi
  

Bersama memegang teraju

Di Maktab Rendah Sains MARA
  

Tuntut ilmu jangan jemu
  

Ikrar taat setia pada guru
  

Berdisiplin selalu

*Hari ini hari mulanya
  

Hari esok berjaya
  

Lengkapkan segala yang ada
  

Ke kuliah kita segera*

Korporat
--------

### Visi dan Misi

**Visi**
  
Menjadi pusat kecemerlangan pendidikan yang inovatif dan bertaraf dunia.

**Misi**
  
Menyediakan pelajar bumiputera yang berpotensi tinggi dalam bidang sains dan teknologi.

### Objektif

* Melahirkan pelajar yang berpotensi tinggi dalam mengaplikasikan ilmu dan kemahiran teknikal untuk kesejahteraan sejagat.
* Memupuk kemenjadian pelajar yang pintar dan soleh.
* Memupuk nilai keusahawanan, kepimpinan, dan daya saing yang tinggi.

Rujukan
-------

1. 1 2  "MRSM Bentong masih ditutup". *Utusan Malaysia*. 21 April 2011. Dicapai pada 7 Jun 2017.[*pautan mati kekal*]
2. ↑  "Bangunan MRSM Bentong Masih Selamat Digunakan". *mStar*. 9 Ogos 2010. Dicapai pada 7 Jun 2017.

Lihat juga
----------

* Maktab Rendah Sains MARA
* Majlis Amanah Rakyat

| * l
* b
* s
 Maktab Rendah Sains MARA |
| --- |
| Program Premier | 

|  |  |
| --- | --- |
| Zon utara | 
* MRSM Arau
* MRSM Baling
* MRSM Beseri
* MRSM Merbok
* MRSM PDRM Kulim
* MRSM Pendang
* MRSM Pengkalan Hulu
* MRSM Transkrian

 |
| Zon timur | 
* MRSM Besut (YT Besut)
* MRSM Pasir Tumboh
* MRSM Kuala Krai
* MRSM Jeli
* MRSM Kuala Terengganu
* MRSM Kuala Berang
* MRSM Muadzam Shah
* MRSM Tun Ghazali Shafie (Kuala Lipis)

 |
| Zon barat | 
* MRSM Gerik
* MRSM Lenggong
* MRSM Pasir Salak
* MRSM Serting
* MRSM Sultan Azlan Shah (Kuala Kangsar)

 |
| Zon selatan | 
* MRSM Batu Pahat
* MRSM Muar
* MRSM Mersing
* MRSM Terendak

 |
| Zon Sabah dan Sarawak | 
* MRSM Betong
* MRSM Kota Kinabalu
* MRSM Mukah

 |

 |
| Program IGCSE | 
* MRSM Alor Gajah
* MRSM Johor Bahru
* MRSM Kuala Klawang
* MRSM Kuala Kubu Bharu
* MRSM Kuantan
* MRSM Kubang Pasu
* MRSM Kuching
* MRSM Langkawi
* MRSM Parit
* MRSM Tumpat
* MRSM Tun Mustapha (Tawau)
* MRSM Tun Abdul Razak

 |
| Program IB MYP | 
* MRSM Balik Pulau
* MRSM Tun Dr Ismail (Pontian)
* MRSM Tun Mohammad Fuad Stephens

 |
| Program Ulul Albab | 
* MRSM ATM Bera
* MRSM Bagan Datuk
* MRSM FELDA (Trolak)
* MRSM Gemencheh
* MRSM Kepala Batas
* MRSM Kota Putra
* MRSM Semporna
* MRSM Sungai Besar

 |
| Program Teknikal | 
* MRSM Bentong

 |
| Program Bitara/PKP | 
* MRSM Pengkalan Chepa
* MRSM Taiping
* MRSM Tun Ghafar Baba (Jasin)

 |
| Tutup Operasi | 
* MRSM Imtiaz YT Ketengah
* MRSM-YT Dungun

 |
| 
* Majlis Amanah Rakyat
* Pendidikan di Malaysia
* Kementerian Pendidikan Malaysia

 |

|  |  |
| --- | --- |
| Ikon tunas | Rencana mengenai sekolah di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s